/* KOM/2011/0010 galutinis */ Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo





[pic] | EUROPOS KOMISIJA | Briuselis, 2011.1.14 KOM(2011) 10 galutinis Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo (pateikta Komisijos) AIŠKINAMASIS MEMORANDUMAS 2006 m. gegužės 17 d. Tarpinstituciniame susitarime[1] numatyta galimybė mobilizuoti Europos Sąjungos solidarumo fondo lėšas neviršijant viršutinės metinės 1 mlrd. EUR ribos, viršijant atitinkamų finansinės programos išlaidų kategorijų ribas. Fondo lėšų skyrimo sąlygos išsamiai išdėstytos Tarybos reglamente (EB) Nr. 2012/2002[2]. Remiantis Lenkijos, Slovakijos, Vengrijos, Čekijos, Kroatijos ir Rumunijos pateiktomis paraiškomis pagalbai iš fondo gauti dėl 2010 m. gegužės, birželio ir liepos mėn. potvynių, bendri nuostoliai vertinami taip: (EUR) | Tiesioginė žala | Riba (mln.) | Suma, pagrįsta 2,5 % koeficientu | Suma, pagrįsta 6 % koeficientu | Bendra siūlomos pagalbos suma | Lenkija – 2010 m. potvynis – didelė nelaimė | 2 998 989 248 | 2 124,920 | 53 123 000 | 52 444 155 | 105 567 155 | Slovakija – 2010 m. potvynis – didelė nelaimė | 561 133 594 | 378,205 | 9 455 125 | 10 975 716 | 20 430 841 | Vengrija – 2010 m. potvynis – didelė nelaimė | 719 343 706 | 590,710 | 14 767 750 | 7 718 022 | 22 485 772 | Čekija – 2010 m. potvynis – kaimyninė šalis | 204 456 041 | 824,029 | 5 111 401 | 0 | 5 111 401 | Kroatija – 2010 m. potvynis – kaimyninė šalis | 153 039 303 | 275,804 | 3 825 983 | 0 | 3 825 983 | Rumunija – 2010 m. potvynis – didelė nelaimė | 875 757 770 | 787,935 | 19 698 375 | 5 269 366 | 24 967 741 | Iš viso | 182 388 893 | Atsižvelgdama į išnagrinėtas paraiškas[3], didžiausią įmanomą iš fondo skirtiną dotaciją, taip pat į asignavimų perskirstymo išlaidų kategorijoje mastą, dėl kurio reikia numatyti papildomas išlaidas, Komisija siūlo iš Europos Sąjungos solidarumo fondo mobilizuoti bendrą 182 388 893 EUR sumą, skirtiną pagal finansinės programos 3b išlaidų kategoriją. Teikdama šį pasiūlymą panaudoti fondo lėšas, Komisija pradeda supaprastintą trišalę procedūrą pagal 2006 m. gegužės 17 d. Tarpinstitucinio susitarimo 26 punktą, kad poreikį pasinaudoti fondu ir reikalingą sumą suderintų su abiem biudžeto valdymo institucijomis. Komisija ragina abi biudžeto valdymo institucijas apie savo ketinimus informuoti viena kitą ir Komisiją. Jei viena iš dviejų biudžeto valdymo institucijų nepritartų, bus organizuojamas oficialus trišalis susitikimas. Komisija pateiks taisomojo biudžeto projektą (TBP), kad į 2011 m. biudžetą būtų įtraukti specialieji įsipareigojimų ir mokėjimų asignavimai, kaip nurodyta 2006 m. gegužės 17 d. Tarpinstitucinio susitarimo 26 punkte. Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo EUROPOS PARLAMENTAS IR EUROPOS SĄJUNGOS TARYBA, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 26 punktą, atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą[5], atsižvelgdami į Komisijos pasiūlymą[6], Kadangi: (1) Europos Sąjunga įsteigė Europos Sąjungos solidarumo fondą (toliau – fondas), parodydama solidarumą su stichinių nelaimių ištiktų regionų gyventojais. (2) 2006 m. gegužės 17 d. Tarpinstituciniame susitarime numatyta galimybė mobilizuoti fondo lėšas neviršijant viršutinės metinės 1 mlrd. EUR ribos. (3) Reglamente (EB) Nr. 2012/2002 numatytos nuostatos, kuriomis remiantis galima mobilizuoti fondo lėšas. (4) Lenkija, Slovakija, Vengrija, Čekija, Kroatija ir Rumunija pateikė prašymus mobilizuoti fondo lėšas dėl nuošliaužų ir didelių potvynių sukeltos nelaimės, PRIĖMĖ ŠĮ SPRENDIMĄ: 1 straipsnis Europos Sąjungos 2011 finansinių metų bendrajame biudžete iš Europos Sąjungos solidarumo fondo mobilizuojama 182 388 893 EUR įsipareigojimų ir mokėjimų asignavimų suma. 2 straipsnis Šis sprendimas skelbiamas Europos Sąjungos oficialiajame leidinyje . Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 311, 2002 11 14, p. 3. [3] Pranešimas Komisijai SEC(2010) 1562 dėl atitinkamų Lenkijos, Slovakijos, Čekijos, Vengrijos, Kroatijos ir Rumunijos paraiškų mobilizuoti Europos Sąjungos solidarumo fondo lėšas. [4] OL C 139, 2006 6 14, p. 1. [5] OL L 311, 2002 11 14, p. 3. [6] OL C […], […], p. […].